РЕГЛАМЕНТ (ЕО) № 634/2008 НА КОМИСИЯТА
от 27 юни 2008 година
за определяне на намалените селскостопански елементи и допълнителните мита, приложими за вноса от Швейцария в Общността на определени стоки, които съдържат млечни продукти от обхвата на Регламент (ЕО) № 3448/93 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени от преработката на селскостопански продукти (1), и по-специално член 7 от него,
като има предвид, че:
(1)
Със Споразумението между Европейската общност и Конфедерация Швейцария (2) от 26 октомври 2004 г. (наричано по-нататък „Споразумението“) протокол 2 от Споразумението между Европейската икономическа общност и Конфедерация Швейцария от 22 юли 1972 г. бе заменен с нов протокол 2 във връзка с определени преработени селскостопански продукти. При прилагането на този протокол и с Решение №1/2008 (3) Съвместният комитет ЕО-Швейцария измени местните референтни цени, считано от 1 февруари 2008 г.
(2)
Следователно е необходимо да се определят селскостопанските елементи и допълнителните мита, приложими от 1 февруари 2008 г. за определени стоки, които съдържат млечни продукти и са внасяни от Швейцария в Общността.
(3)
Тъй като Споразумението е приложимо от 1 февруари 2008 г., предвидените в настоящия регламент мерки следва да се прилагат от същата дата,
ПРИЕ НАСТОЯЩИЯ РЕГЛАМЕНТ:
Член 1
Намалените селскостопански елементи и допълнителните мита, приложими от 1 февруари 2008 г. за вноса от Швейцария на определени стоки, които съдържат млечни продукти, посочени в таблица 1 от приложение Б към Регламент (ЕО) № 3448/93, са установени в приложението.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 февруари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юни 2008 година.